«Հետքի» հարցմանն ի պատասխան՝ Արմավիրի մարզպետ Աշոտ Ղահրամանյանը պատասխանել է, որ 1991-ից հետո մարզում կառուցվել է 11 եկեղեցի: Սակայն Մայր Աթոռ Ս. Էջմիածնի տարածքում, ինչպես հայտնի է, 2011 թ. օծվել է Ս. Հրեշտակապետաց եկեղեցին, որի հիմնարկեքը դեռ 2007-ին էր կատարվել: Եկեղեցին անմիջապես Մայր Աթոռին է ենթարկվում: Իսկ ահա 2000 թ. Մուսալեռ գյուղում օծվել էր Ս. Ամենափրկիչ եկեղեցին, որի մասին մարզպետի պատասխանում չի նշվել, սակայն այն առկա է թեմի կայքում՝ եկեղեցիների ցանկում: Այսպիսով՝ կարող ենք ասել, որ ՀՀ անկախությունից հետո Արմավիրի թեմում 12 նոր եկեղեցի է կառուցվել: